อยากมีบุตรต้องทำใงค่ะปล่อยมา3-4ปีแล้วค่ะแต่ไม่ตั้งท้องประจำเดือนก็ยังมาทุกเดือน
สวัสดีค่ะ หากไม่ได้คุมกำเนิดมา 3-4 ปีแล้ว และมีเพศสัมพันธ์อย่างสม่ำเสมอแล้ว ยังไม่สามารถตั้งครรภ์ได้ ถือว่ามีภาวะมีบุตรยากค่ะส่วนสาเหตุที่ทำให้มีภาวะมีบุตรยากนั้น อาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติสำหรับฝ่ายหญิงอาจเกิดจาก- การตกไข่ที่ไม่สม่ำเสมอ เช่น มีภาวะมีถุงน้ำจำนวนมากในรังไข่ (PCOS) มีภาวะไทรอยด์ฮอร์โมนผิดปกติ มีโรคอ้วน เป็นต้น ซึ่งมีผลทำให้ประจำเดือนมาผิดปกติได้- มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้นส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นดังนั้น แนะนำควรไปพบสูติ-นรีแพทย์เพื่อหาสาเหตุที่ทำให้ประจำเดือนไม่มา และสาเหตุของการมีลูกยากค่ะ โดยควรไปพบแพทย์ทั้ง 2 ฝ่ายค่ะ